அங்கதப் பெயரினானும், அண்ணலும், இளைய கோவும், வெங் கதிர் மௌலிச் செங் கண் வீடணன், முதலாம் வீரர் இங்கு இவர் நின்றார் அல்லது, இரிந்தது, சேனை எல்லாம்.	15 அரக்கர் சேனை கிளர்ந்து களம் புகுதல் படைப் பெருந் தலைவர் நிற்க, பல் பெருஞ் சேனை, வெள்ளம் உடைப்புறு புனலின் ஓட, ஊழிநாள் உவரி ஓதை கிடைத்திட முழங்கி ஆர்த்துக் கிளர்ந்தது; நிருதர் சேனை, அடைத்தது, திசைகள் எல்லாம்; அன்னவர் அகத்தர் ஆனார்.	16